תקנות המקרקעין (הוצאות החלות על המתנתק מהמערכת המרכזית בבית משותף)

{{ח:התחלה}}
{{ח:כותרת|תקנות המקרקעין (הוצאות החלות על המתנתק מהמערכת המרכזית בבית משותף), התשנ״א–1991}}

{{ח:פתיח-התחלה}}
{{ח:תיבה|ק״ת תשנ״א, 450|תקנות המקרקעין (הוצאות החלות על המתנתק מהמערכת המרכזית בבית משותף)|https://olaw.org.il/takanot/takanot-5325.pdf}}; {{ח:תיבה|תשנ״ב, 654|תיקון|https://olaw.org.il/takanot/takanot-5414.pdf}}. ''עדכון סכומים:'' {{ח:תיבה|ק״ת תשע״א, 537|הודעה|https://olaw.org.il/takanot/takanot-6967.pdf}}, {{ח:תיבה|1174|הודעה מס׳ 2|https://olaw.org.il/takanot/takanot-7016.pdf}}; {{ח:תיבה|תשע״ג, 720|הודעה|https://olaw.org.il/takanot/takanot-7219.pdf}}; {{ח:תיבה|תשע״ד, 994|הודעה|https://olaw.org.il/takanot/takanot-7359.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק המקרקעין#סעיף 59ב|סעיף 59ב(ד)}} {{ח:חיצוני|חוק המקרקעין|לחוק המקרקעין, התשכ״ט–1969}}, בהתייעצות עם שר האנרגיה והתשתית ובאישור ועדת החוקה, חוק ומשפט של הכנסת, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הוצאות הכרוכות בהינתקות|תיקון: תשנ״ב, [הודעות]}}
{{ח:תת|(א)}} בעל דירה שהתנתק מהמערכת המרכזית בבית משותף (להלן – המתנתק), ישא בתשלום כל ההוצאות הכרוכות בהינתקות, לרבות אלה:
{{ח:תתת|(1)}} עלות השינויים הדרושים במיתקנים ובצינורות של הבית כדי שאספקת המים החמים או ההסקה לדירות האחרות לא ייפגעו;
{{ח:תתת|(2)}} תשלום לבודק שהזמינה נציגות הבית כאמור {{ח:חיצוני|תקנות המקרקעין (תנאים להינתקות מהמערכת המרכזית בבית משותף)|בתקנות המקרקעין (תנאים להינתקות מהמערכת המרכזית בבית משותף), התשנ״א–1991}} (להלן – תקנות המקרקעין (תנאים להינתקות)).
{{ח:תת|(ב)}} התשלום האמור בתקנת משנה (א)(2) לא יעלה על 300 שקלים חדשים {{ח:הערה|(מתואם לינואר 1992; החל משנת 2014, 780.31 ש״ח)}}; הסכום האמור ישתנה ב־1 בינואר וב־1 ביולי של כל שנה (להלן – יום השינוי) לפי שיעור השינוי במדד המחירים לצרכן (להלן – המדד) שפרסמה הלשכה המרכזית לסטטיסטיקה לאחרונה לפני יום השינוי, לעומת המדד שפרסמה לאחרונה לפני יום השינוי הקודם.
{{ח:תת|(ג)}} היתה בדיקת המערכת בידי הבודק בלתי שגרתית מחמת המבנה המיוחד של הבית או מטעמים מיוחדים אחרים, רשאי המפקח, לפי בקשת נציגות הבית, לאשר תשלום העולה על הסכום האמור בתקנת משנה (ב).

{{ח:סעיף|2|הוצאות להחזקה תקינה}}
{{ח:ת}} המתנתק ישא בהוצאות הדרושות להחזקה התקינה של המערכת המרכזית, לרבות תיקונים והחלפת מיתקן, הכל בהתאם לחלקו ברכוש המשותף, זולת אם נקבע בתקנון שיעור השתתפות אחר.

{{ח:סעיף|3|הוצאות שוטפות}}
{{ח:תת|(א)}} המתנתק ישתתף בהוצאות השוטפות להפעלת המערכת המרכזית, באחוזים מהתשלום בעד הוצאות אלה שהיה חל עליו אילולא התנתק, כלהלן:
{{ח:תתת|(1)}} אם המערכת המרכזית היא לחימום מים בלבד – 25%;
{{ח:תתת|(2)}} אם המערכת המרכזית היא להסקה בלבד – 40%;
{{ח:תתת|(3)}} אם המערכת המרכזית משולבת לחימום מים ולהסקה – 35%.
{{ח:תת|(ב)}} חישוב ההשתתפות של המתנתק באחוזים כאמור בסעיף קטן (א) יהיה על בסיס המחיר של כמות הדלק הדרושה להפעלת המערכת המרכזית לכל הדירות בבית.

{{ח:סעיף|4|הוראות מעבר}}
{{ח:תת|(א)}} מי שהתנתק לפני תחילתן של תקנות אלו, ומילא אחר הוראת {{ח:חיצוני|תקנות המקרקעין (תנאים להינתקות מהמערכת המרכזית בבית משותף)#סעיף 5|תקנה 5 לתקנות המקרקעין (תנאים להינתקות)}}, ישא בהוצאות על־פי תקנות אלו מיום שהתנתק או מיום תחילתו של {{ח:חיצוני|https://fs.knesset.gov.il/11/law/11_lsr_210633.pdf|חוק המקרקעין (תיקון מס׳ 10), התשמ״ח–1987}}, לפי המאוחר יותר.
{{ח:תת|(ב)}} הסכימו המתנתק ובעלי הדירות האחרים בבית המשותף לפני תחילתן של תקנות אלה, על שיעור ההשתתפות של המתנתק בהוצאות, או קבע המפקח או בית משפט מוסמך את שיעור ההשתתפות כאמור, יהיה תוקפה של הסכמה או של קביעה כאמור עד יום תחילתן של תקנות אלה, וממועד זה ואילך יחולו הוראות תקנות אלה, זולת אם הסכימו המתנתק ובעלי הדירות האחרים, ביניהם, אחרת.

{{ח:חתימות|כ״ב בטבת התשנ״א (8 בינואר 1991)}}
* '''דן מרידור'''
שר המשפטים
{{ח:סוגר}}
{{ח:סוף}}
[[קטגוריה:בוט חוקים]]